
Tisztelt Képviselő-testület!

A helyi önkormányzatok tulajdonára , vagyonára vonatkozó jogszabályok 2012.január 1. napjától alapjaiban megváltoztak . emiatt a hatályba lépett jogszabályok az önkormányzatok részére is új kötelezettségeket állapítanak meg a vagyonrendeletben meghatározott önkormányzati tulajdon és vagyon új szabályozásának átvezetése tekintetében. 
A nemzeti vagyonról szóló 2011. évi CXCVI. Törvény állapítja meg az állami és a helyi önkormányzatok tulajdonában álló vagyon ( együtt: nemzeti vagyon ) megőrzésének , védelmének és a nemzeti vagyonnal történő felelős gazdálkodásnak a követelményeit , az állam és a helyi önkormányzatok kizárólagos tulajdonának körét , a nemzeti vagyon feletti rendelkezési jog alapvető korlátait és feltételeit , valamint a kizárólagos gazdasági tevékenységet. A törvény 18. § (1) bekezdése értelmében „A helyi önkormányzat a rendelete alapján forgalomképtelennek minősülő vagyonából – az e törvény hatályba lépésétől számított 60 napon belül rendeletben köteles megjelölni azokat a tulajdonban álló vagyonelemeket , amelyeket az 5§ (4) bekezdés szerint nemzetgazdasági szempontból kiemelt jelentőségű nemzeti vagyonként forgalomképtelen törzsvagyonnak minősít.” A törvény 2011. december 31.-én lépett hatályba.
A hivatkozott törvény 5.§- ában foglaltak értelmében „A helyi önkormányzatok vagyona törzsvagyon az üzleti vagyon lehet. A helyi önkormányzat tulajdonában álló nemzeti vagyon külön része a törzsvagyon, amely közvetlenül a kötelező önkormányzati feladatkör ellátását vagy hatáskör gyakorlását szolgálja, és amelyet
a.) e törvény kizárólagos tulajdonban álló vagyonnak minősít,

b.) törvény vagy a helyi önkormányzat rendelete nemzetgazdasági szempontból kiemelt jelentőségű nemzeti vagyonnak minősít (az a) és b) pont a továbbiakban együtt:forgalomképtelen törzsvagyon”

Ez a rendelkezés azt jelenti, hogy az önkormányzat, a hatályos rendeletében már szereplő és általa forgalomképtelennek minősített vagyonelemekből köteles nemzetgazdasági szempontból kiemelt jelentőségűvé minősíteni egyes vagyonelemeket.

A rendeletalkotás során figyelembe kell venni, hogy a törvény 5 § (3) bekezdésében felsorolt vagyontárgyak ( a helyi közutak és műtárgyaik , a helyi önkormányzat tulajdonában álló terek, parkok , a helyi önkormányzat tulajdonában – külön törvény alapján részükre átadott –vizek , közcélú létesítmények , ide nem értve a vízi közműveket ) a törvény erejénél fogva tartoznak a forgalomképtelen vagyoni körbe.
Ennek  alapján az önkormányzat kizárólag olyan elemeket vehet számításba, ami ezen a vagyoni körön kívül esik !
E rendeletalkotási kötelezettség azt jelenti, hogy az önkormányzatoknak legalább egy nemzetgazdasági szempontból kiemelt jelentőségű vagyontárgyának az e tárgyban megalkotásra kerülő  helyi rendeletben szerepelni kell.

A rendeletalkotási kötelezettséget valamennyi önkormányzat 2012. február 29.-éig köteles végrehajtani. 
Önkormányzatunk  a hatályos vagyonrendelet rendelet mellékleteiben foglaltak szerint 17 db forgalomképtelen törzsvagyoni körbe tartozó , és 8 db. korlátozottan forgalomképes törzsvagyoni körbe tartozó ingatlanvagyonnal rendelkezik. Vállalkozói(az új megfogalmazás szerint üzleti vagyon) vagyoni körbe nincs besorolva ingatlan , csak ingó vagyon tárgyak , amelyek az elmúlt 16 év alatt megsemmisültek ( ilyenek pld. , a fénymásoló , salgó gépcsalád , Barkas gépkocsi , stb. )

Vizsgáltuk azokat a vagyonelemeket , amelyek a törzsvagyon részeként a nemzetgazdasági szempontból kiemelt jelentőségűnek minősíthetőek.
 A hatályos rendelet mellékletében felsorolt vagyonelemek közül a korlátozottan forgalomképes vagyoni elemek között található a 123 hrsz.-ú „múzeum” megnevezésű ingatlan , amelynek nemzeti vagyonná történő átminősítése érdeke lehet a település önkormányzatának is..
Ezen kívül számításba vehető a közszolgáltatást biztosító gazdasági társaságban (BAKONYKARSZT Zrt , ) meglévő részvény tulajdonunk bevonása , hiszen a közszolgáltató társaságban meglévő tulajdonosi pozíciónk megtartása fontos települési érdek.
Kérjük a Tisztelt Képviselő-testületet , hogy az előterjesztést , és a mellékelt rendelettervezetet szíveskedjenek megtárgyalni , és a kiemelt jelentőségű vagyontárgyak körét meghatározni szíveskedjenek !
Előzetes hatásvizsgálat a rendelethez .

A jogalkotásról szóló 2010. évi CXXX. Törvény 17.§ (1) bekezdése alapján az alábbiakról tájékoztatom a Tisztelt Képviselő – testületet:

A tervezett jogszabály jelentősnek ítélt hatásai:

    - társadalmi , gazdasági , költségvetési hatása : átláthat , hatékony , költségtakarékos vagyongazdálkodás , a vagyon értékmegőrző használata , hasznosítása
    - környezeti , egészségi következménye : nincsen

    - adminisztratív terheket befolyásoló hatása : kismértékű

    - a jogszabályalkotás megalkotásának szükségessége , elmaradásának várható következményei : törvényben előírt kötelezettség teljesítése , elmaradása esetén törvényességi felügyeleti intézkedés
    - a jogszabály alkalmazásához szükséges  személyi , szervezeti , tárgyi és pénzügyi feltételek : nem jelent többletet az eddigiekhez képest.

A jogalkotásról szóló 2010. évi CXXX. Törvény 18.§ alapján az előterjesztésben kifejtettek egyben  a rendelet tervezet indokolása is.

Sáska, 2012. február 24.

